 1042. பகைமறம் விடவும் பணியவுஞ் செய்தல்.  பகையரசர் தனது குற்றத்தை விட்டுப் பணியும்படி செய்தல் வேண்டும்.  1043. பகையவை செயும்வரை பக்கநாட் டமர்த்தல்.  பகையரசர் அவற்றைச் செய்யும்வரை அவரைப் பக்கத்து நாட்டில் வைத்திருத்தல் வேண்டும்.  1044. பகைமற வலிகெடும் வகையெலாந் திருத்தல்.  பகையரசரின் படைவலிமை குறையும் வகையில் அவரைத் திருத்துதல் வேண்டும்.  1045. அறஞ்செயு மாறதற் கதனா டீதல்.   அறவழி நடக்குமாறு பகையரசருக்கு அவரது நாட்டைக் கொடுத்தல் வேண்டும்.